Val du Charron Wine & Leisure Estate | LekkeSlaap
Vanaf R1 940 R1 455 per nag, vir 2 mense
Val du Charron Wine & Leisure Estate is op 'n wyn- en olyfplaas in die hartjie van die Bovlei-vallei geleë. Dit is 10 minute van die dorp Wellington af en minder as 'n uur se ry vanaf Kaapstad. Die landgoed is geleë aan die voet van die Groenberge en die dorp, Wellington is geleë tussen die wingerde en olyfboorde van die Bovlei-vallei, aan die oewer van die Krommerivier.
Die gastehuis spog met 8 luukse suites, elk met 'n pragtige uitsig oor die wingerde, tuine en die Hawekwa-berge.
In Wellington se vuurwarm somermaande is die swembad die perfekte toevlug vir ons gaste, en deur die wintermaande is daar groot kaggels met rusbanke wat die perfekte atmosfeer vir 'n lekker bordspeletjie of boek bied, terwyl jy lustig teug aan een van Val du Charron se premium wyne.
Ons pragtige proelokaal, met sy glasvoorkant is die ideale partytjie-lokaal vir troues, verjaarsdae, jaareindfunksies en enige ander viering en het sitplek vir tot 100 mense. Gaste kan 'n wingerd- en keldertoer geniet met die geleentheid om ons landgoedwyne te proe.
Om 'n holistiese benadering tot die wynmaakproses te sien of om net die rustigheid van die plaas te geniet, is daar 'n aantal wandelpaaie en fietsroetes opgestel op die plaas wat aspekte beklemtoon soos die verskillende wynkultivars, die byekorwe wat nodig is om die wingerdstokke te bestuif en die damme wat water opvang en die plaas voorsien van hierdie noodsaaklikheid. Gaste mag ook in die komme hengel vir baars op 'n vang-en-vrylaat basis.